

OPĆINSKA NAČELNICA

KLASA: 604-01/22-01/01

URBROJ: 2170/03-22-01-1

Čavle, 7. listopada 2022.g.

Na temelju čl. 3. stavka 2. Odluke o stipendiranju učenika i studenata (Sl. novine PGŽ 30/14., 29/15. i 25 /17. i Službene novine Općine Čavle 09/22.), općinska načelnica dana 7. listopada 2022.g. raspisuje

**JAVNI NATJEČAJ**

**za dodjelu srednjoškolskih i studentskih stipendija**

**u 2022/23 .g.**

I. Pravo na stipendije imaju:

1. učenici s posebnim potrebama srednjoškolskog obrazovanja (općih i dr. usmjerenja);
2. učenici srednjoškolskog obrazovanja;
3. učenici srednjoškolskog obrazovanja (proizvodna deficitarna zanimanja u 2022. godini: bravar, kuhar, mesar, slastičar, pekar, konobar, zidar, limar, vozač motornog vozila, stolar, tesar, vodoinstalater , soboslikar ,monter suhe gradnje, instalater grijanja i klimatizacije,krovopokrivač,CNCoperater,keramičar,zavarivač,automehaničar,

autoelektričar, tapetar, fasader, medicinska sestra opće njege, tehničar geodezije i geoinformatike, zdravstveno-laboratorijski tehničar;

1. studenti Sveučilišta;
2. studenti s posebnim potrebama Sveučilišta;

koji su državljani Republike Hrvatske, s prebivalištem na području Općine Čavle.

1. Pravo na stipendiju stječu redovni učenici s posebnim potrebama I., II., III., i IV. razreda srednjoškolskog obrazovanja, a da nisu stariji od 20 godina.
2. Pravo na stipendiju stječu redovni učenici II., III., i IV. i V. razreda minimalno četverogodišnjeg srednjoškolskog obrazovanja s prosjekom ocjena najmanje 4,50 , a da nisu stariji od 20. godina.
3. Pravo na stipendiju stječu redovni učenici koji su upisani u I.,II. , III., i IV. razred trogodišnjeg ili četverogodišnjeg srednjoškolskog obrazovanja, proizvodnih deficitarnih zanimanja s prosjekom ocjena najmanje 3,50 , a da nisu stariji od 20 godina.

- za učenike I. razreda srednjoškolskog obrazovanja, proizvodnih deficitarnih zanimanja, prosjek ocjena od najmanje 3,50 u prethodne dvije godine osnovnoškolskog obrazovanja (7. i 8. razred osnovne škole).

1. Pravo na stipendije stječu redovni studenti Sveučilišta I., II., III., IV., V., i VI. godine s prosjekom ocjena najmanje 4,00 i apsolventi I. godine apsolventskog staža, a da nisu stariji od 27 godina.

- za redovite studente I. godine Sveučilišta prosjek ocjena najmanje 4,50 u prethodne dvije godine srednjoškolskog obrazovanja (3. i 4. razred srednje škole).

1. Pravo na stipendiju stječu redovni studenti Sveučilišta, s posebnim potrebama, I., II., III., IV.,V. i VI. godine i apsolventi I. godine apsolventskog staža, a da nisu stariji od 27 godina.

II. Dosadašnji korisnici stipendija u obvezi su priložiti traženu dokumentaciju i ravnopravno sudjeluju na Natječaju.

III. Prijavi za dodjelu stipendija potrebno je priložiti slijedeće:

- uvjerenje o prebivalištu (ne starije od 6 mjeseci) ili potpisana Suglasnost da Općina Čavle može provjeriti prebivalište u evidenciji MUP-a;

- izjava da nisu korisnici kredita i /ili stipendije po bilo kojem drugom osnovu;

- uvjerenje o upisu u srednju školu, fakultet, s naznakom godine obrazovanja;

- dokaz prosjeka ocjena prethodne godine – preslika svjedodžbe, odnosno indexa (ili prijepis ocjena) uz predočenje izvornika;

- za učenike I. razreda srednjoškolskog obrazovanja (proizvodna deficitarna zanimanja) dokaz o prosjeku ocjena od najmanje 3,5 u prethodne dvije godine osnovnoškolskog obrazovanja (7. i 8. razred osnovne škole).

- za redovite studente I. godine Sveučilišta dokaz o prosjeku ocjena najmanje 4,5 u prethodne dvije godine srednjoškolskog obrazovanja (3. i 4. razred srednje škole);

- dokaz stečenog uvjeta posebnih potreba (Rješenje);

- potvrda škole o broju neopravdanih sati, a koji ne mogu iznositi više od 10 u jednoj školskoj godini-odnosi se na učenike srednjoškolskog obrazovanja proizvodna deficitarna zanimanja.

IV. Rok za dostavu prijave na Natječaj je 15 dana od dana objave obavijesti o Natječaju u Novom listu.

V. Prijave za dodjelu stipendija (sa svom traženom dokumentacijom) primaju se na adresu: OPĆINA ČAVLE , Upravni odjel za lokalnu samoupravu i upravu, Čavja 31, Čavle 51219, s naznakom „STIPENDIJE“ zaključno **do 24. listopada 2022. do 11,00 sati.**

Obrazac „PRIJAVE“ može se podići u Upravnom odjelu Općine Čavle ili na web stranici Općine Čavle: [www.cavle.hr](http://www.cavle.hr), a ispunjeni obrazac s traženim dokumentima uputiti poštom preporučeno na gornju adresu ili predati osobno u uredovno radno vrijeme Upravnog odjela Općine Čavle.

VI. Nema pravo na podnošenje prijave kandidat koji već ostvaruje pravo na stipendiju po drugoj osnovi.

VII. Nepotpune i nepravovremene pristigle prijave, neće se razmatrati.

Prijavom na ovaj Natječaj, podnositelj prijave prima na znanje da je Općina Čavle, sukladno Zakonu o pravu na pristup informacijama („Narodne novine“ 25/13. i 85/15.), obvezna objavljivati informacije o dodijeljenim bespovratnim sredstvima te je sukladno navedenom , obvezna objaviti ime i prezime korisnika stipendije i visinu iznosa stipendije na web stranici Općine Čavle.

OPĆINSKA NAČELNICA

Ivana Cvitan polić, mag. cult.